## ZMLUVA

## o dielo a licenčná zmluva na jeho vydanie

## uzatvorená v zmysle § 91 a nasl. a § 75 zákona č. 185/2015 Z.z. Autorský zákon

Zmluvné strany

**Autor**: Meno a priezvisko:

Trvale bytom:

E-mail:

Národnosť:

Štátne občianstvo:

DIČ/R. Č.:

Daňový domicil:

Banka, číslo účtu:

IBAN:   
BIC (SWIFT):

(ďalej len „autor“)

a

**Objednávateľ**: Názov: **Divadelný ústav (CEČ),** štátna príspevková organizácia

Ministerstva kultúry Slovenskej republiky

IČO: 16 46 91

Sídlo: Jakubovo námestie 12, 813 57 Bratislava

Za organizáciu koná: doc. Vladislava Fekete ArtD., riaditeľka

Číslo účtu: SK34 8180 0000 0070 007 1011 – štátna pokladnica

e-mailová adresa: andrea.domeova@theatre.sk

(ďalej len „objednávateľ“)

(ďalej spolu aj „zmluvné strany“)

**Článok I.**

**Predmet zmluvy**

Predmetom tejto zmluvy je úprava práv a povinností zmluvných strán pri vytvorení a používaní diela, pričom autor na strane jednej sa zaväzuje pre publikáciu *DRÁMA 2023 – 2024* elektronické vydanie(ďalej len „publikácia“) vytvoriť slovesné dielo dramatický text

**Meno autora: *Názov diela***

(ďalej len „dielo“)

a objednávateľ na strane druhej sa zaväzuje zaplatiť autorovi za vykonanie a používanie diela odmenu.

**Článok II.**

**Vytvorenie a odovzdanie diela**

1. Autor sa zaväzuje vytvoriť dielo osobne podľa požiadaviek objednávateľa a s náležitou odbornou starostlivosťou najneskôr do **15. 6. 2025**.
2. Autor sa zaväzuje odovzdať dielo objednávateľovi v elektronickej podobe prostredníctvom elektronickej pošty na adresu uvedenú v záhlaví zmluvy.
3. Objednávateľ je povinný najneskôr do 30 dní od odovzdania diela oznámiť autorovi, či má dielo nedostatky a poskytnúť mu na ich odstránenie primeranú lehotu.
4. Dielo sa považuje za riadne vytvorené, ak nemá po odovzdaní nedostatky a/alebo ak iné/ďalšie nedostatky uvedené objednávateľom autor v poskytnutej dodatočnej lehote odstránil.

**Článok III. Licencia**

1. Autor udeľuje objednávateľovi licenciu na použitie diela v zmysle § 19 ods. 4 Autorského zákona, najmä nasledovnými spôsobmi:
2. vyhotovenie rozmnoženín diela bez obmedzenia počtu v tlačenej alebo fotografickej forme, v elektronickej forme vo forme e-knihy, v slovenskom jazyku a ich verejné rozširovanie,
3. sprístupňovanie diela verejnosti prostredníctvom internetu,

c) verejné rozširovanie originálu diela alebo jeho rozmnoženiny predajom alebo inou formou prevodu vlastníckeho práva,

d) verejné rozširovanie originálu diela alebo jeho rozmnoženiny diela nájmom alebo vypožičaním,

e) zaradenie diela do súborného diela,

f) verejné vystavenie diela,

g) verejné vykonanie diela (prezentácia publikácie).

2) Autor udeľuje objednávateľovi výhradnú licenciu v nasledovnom rozsahu:

1. Územnom: bez obmedzenia,
2. Vecnom: na jedno vydanie elektronickej publikácie,
3. Časovom: na dobu 1 roku od podpisu tejto zmluvy. Po uplynutí tejto doby je nadobúdateľ oprávnený nevýhradne rozširovať vyhotovené rozmnoženiny elektronickej publikácie podľa bodu III./1. tejto zmluvy do stiahnutia elektronickej publikácie z predaja.
4. Objednávateľ je oprávnený udeliť tretej osobe súhlas na použitie diela v rozsahu udelenej licencie.

**Článok IV.**

**Odmena**

1. Objednávateľ sa zaväzuje zaplatiť autorovi za vytvorenie diela a udelenie licencie na jeho používanie odmenu v sume spolu **1 000,00 EUR** (Slovom: Tisíc eur) na číslo účtu autora uvedeného v záhlaví zmluvy (ďalej len odmena“).

Zo sumy odmeny predstavuje 50 % odmena za vytvorenie diela a 50 % odmena za udelenie licencie na jednotlivé spôsoby použitia v rozsahu uvedenom v článku III.

1. Nárok na odmenu vzniká autorovi odovzdaním riadne a včas vytvoreného diela objednávateľovi. Odmena je splatná do 30 dní od schválenia diela (Príloha 1 Protokol).
2. Objednávateľ ako platiteľ dane a autor ako daňovník sa dohodli v zmysle § 43 ods. 14 zákona č. 595/2003 Z.z. o dani z príjmov o neuplatnení dane vyberanej zrážkou, pričom autor odmenu v zmysle tejto zmluvy zdaní sám prostredníctvom daňového priznania.
3. Vyplatením odmeny sú všetky nároky autora za vytvorenie a používanie diela podľa tejto zmluvy vysporiadané. Licenčná odmena zodpovedá očakávaným príjmom z verejného rozširovania diela v rámci publikácie a je proporcionálna k tvorivému podielu autora.

**Článok V.**

**Práva a povinnosti objednávateľa**

1. Objednávateľ je oprávnený rozhodnúť o formáte, druhu papiera, technike tlače, počte a druhu fotografií a graficko-výrobných náležitostiach diela.
2. Objednávateľ je oprávnený použiť dielo pri jeho propagovaní bez nároku autora na odmenu.
3. Objednávateľ sa zaväzuje použiť dielo iba na účel, spôsobom a v rozsahu podľa tejto zmluvy.
4. Objednávateľ je povinný doručiť autorovi bezplatne elektronickú publikáciu v termíne do 30 dní od jej vydania vo forme e-knihy na emailovú adresu uvedenú v záhlaví zmluvy.

**Článok VI.**

**Práva a povinnosti autora**

1. Autor má právo na zabezpečenie ochrany svojich autorských práv k dielu, najmä právo na nedotknuteľnosť diela.
2. Autor je povinný počas výhradnej licenčnej doby neudeliť tretej osobe súhlas na spôsob použitia diela udelený v tejto zmluve a sám sa použitia diela zdržať.
3. Autor vyhlasuje, že dielo je výsledkom jeho vlastnej tvorivej činnosti, je jediným tvorcom diela, pri jeho tvorbe sa nedopustil zásahu do práv tretích osôb a  neudelil súhlas na použitie tohto diela inej osobe. Autor zodpovedá za škodu, ktorá by objednávateľovi z nepravdivosti tohto vyhlásenia vznikla.
4. Ak autor neodovzdá dielo riadne ani v dodatočnej lehote, môže objednávateľ autorovi z titulu zmluvnej pokuty znížiť autorskú odmenu o 0,1 % za každý začatý deň omeškania alebo má objednávateľ právo od zmluvy odstúpiť.
5. Ak vznikne objednávateľovi škoda v dôsledku porušenia povinnosti, na ktorú sa vzťahuje zmluvná pokuta, objednávateľ si môže u autora uplatniť nároky vyplývajúce zo zmluvnej pokuty pokiaľ táto pokrýva výšku nároku na náhradu škody.
6. Autor má právo na autorskú korektúru v zmysle Autorského zákona. Autor sa zaväzuje, že vykoná autorskú korektúru diela do 10 pracovných dní od jej prijatia od Objednávateľa.

**Článok VII.**

**Odstúpenie od zmluvy**

1. Pokiaľ autor dielo v lehote uvedenej v čl. II. ods. 1. tejto zmluvy neodovzdá objednávateľovi, poprípade ak má dielo nedostatky, objednávateľ môže od zmluvy písomne odstúpiť. Ak sú nedostatky odstrániteľné, objednávateľ môže od zmluvy odstúpiť len vtedy, ak ich autor neodstráni v primeranej lehote, ktorú mu objednávateľ poskytol na tento účel.
2. V prípade porušenia ustanovení článku II. a VI. ods. 3. tejto zmluvy je zmluvná strana, ktorej práva boli porušené, oprávnená písomne od zmluvy odstúpiť.
3. Účinky odstúpenia od zmluvy nastanú okamihom doručenia odstúpenia od zmluvy druhej zmluvnej strane.

**Článok VIII.**

**Doručovanie písomností**

1. Písomnosti medzi zmluvnými stranami sa považujú za doručené okamihom odovzdania adresátovi osobne alebo osobe oprávnenej konať v mene adresáta alebo ak boli doručené na adresu, ktorú zmluvné strany uviedli v záhlaví tejto zmluvy.
2. V prípade odopretia prevzatia doručovanej písomnosti sa za deň doručenia písomnosti považuje deň odopretia prevzatia písomnosti.
3. Ak nie je možné doručiť adresátovi písomnosť na adresu uvedenú v záhlaví tejto zmluvy a iná adresa nie je odosielateľovi známa, považuje sa takáto písomnosť za doručenú uplynutím troch kalendárnych dní od vrátenia nedoručenej zásielky, a to aj vtedy, ak adresát alebo ten, kto je oprávnený konať v mene adresáta, sa o tom nedozvie.
4. Akákoľvek zmena adresy ktorejkoľvek zo zmluvných strán musí byť druhej zmluvnej strane písomne bezodkladne oznámená.

**Článok IX.**

**Záverečné ustanovenia**

1. Zmluva nadobúda platnosť dňom podpísania oboma zmluvnými stranami a účinnosť nasledujúcim dňom po dni zverejnenia v Centrálnom registri zmlúv.
2. Zmluva sa vyhotovuje v štyroch vyhotoveniach, po dvoch pre každú zo zmluvných strán.
3. Vzťahy neupravené touto zmluvou sa riadia príslušnými ustanoveniami Autorského zákona a ostatnými všeobecne záväznými právnymi predpismi.
4. Zmluvu je možné meniť a dopĺňať len formou písomných dodatkov podpísaných oboma zmluvnými stranami.
5. Ak niektoré ustanovenia zmluvy nie sú celkom alebo sčasti účinné a/alebo neskôr stratia účinnosť, nie je tým dotknutá platnosť a účinnosť ostatných ustanovení.

## Autor vyhlasuje, že bol informovaný so spracúvaním osobných údajov objednávateľom ako prevádzkovateľom, pričom spracúvanie osobných údajov autora ako dotknutej osoby sa vykonáva v súlade s nariadením Európskeho parlamentu a Rady EÚ o ochrane osobných údajov č. 2016/679 (GDPR) ako aj so zákonom č. 18/2018 Z.z. o ochrane osobných údajov, a to na právnom základe uzatvorenia a plnenia zo zmluvy s objednávateľom.

1. Zmluvné strany vyhlasujú, že si zmluvu riadne prečítali, jej obsahu rozumejú a na znak súhlasu ju slobodne, vážne a bez nátlaku podpisujú.

V ............................. dňa ............. V Bratislave dňa

Autor: Objednávateľ:

........................................... ...................................................

Divadelný ústav

Príloha 1 Vyplní sa pre EO po odovzdaní diela

**Protokol o prijatí a schválení diela**

Divadelný ústav v Bratislave, Jakubovo námestie 12, 813 57 Bratislava týmto potvrdzuje odovzdanie a schválenie autorského diela:

........................................

do publikácie .......................

od autora:

trvale bytom:

**Dielo bolo prijaté**

**Dielo bolo schválené:**

V Bratislave dňa

Objednávateľ:

...........................................

|  |  |  |  |  |
| --- | --- | --- | --- | --- |
| **Základná finančná kontrola v zmysle zák. č. 357/2015 Z.z., v plat. znení -** | | | | |
| **Finančná operácia alebo jej časť :** | | | | |
| *ZFK za* | *Finančnú operáciu (FO) alebo jej časť:* | *Dátum* | *Meno a priezvisko* | *Podpis* |
| 1. Zodpovedný zamestnanec za rozpočet | - FO je / nie je možné vykonať |  |  |  |
| - vo FO je / nie je možné pokračovať |
| - poskytnuté plnenie je / nie je potrebné vymáhať |
| 2.  Zodpovedný zamestnanec za: | -  FO je / nie je možné vykonať |  |  |  |
| A.       súlad s platnou legislatívou a rozhodnutiami | - vo FO je / nie je možné pokračovať |  |  |  |
| B.       súlad s uzatvorenými zmluvami | - poskytnuté plnenie je / nie je potrebné vymáhať |  |  |  |
| 3. Zodpovedný zamestnanec za verejné obstarávanie | - FO je / nie je možné vykonať | **-** | **-** | **-** |
| - vo FO je / nie je možné pokračovať |
| - poskytnuté plnenie je / nie je potrebné vymáhať |
| 4. Štatutárny orgán alebo ním určený vedúci zamestnanec rozhoduje, že | -  FO je / nie je možné vykonať |  |  |  |
| - vo FO je / nie je možné pokračovať |
| - poskytnuté plnenie je / nie je potrebné vymáhať |